
ΤΕΥΧΟΣ ΔΕΥΤΕΡΟ 


Αρ 


. Φύλλου 2832 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση Προγράμματος Μεταπτυχιακών Σπουδών 
του Τμήματος Γεωπονίας Ιχθυολογίας και Υδάτι¬ 
νου Περιβάλλοντος της Σχολής Γεωπονικών Επι¬ 
στημών του Πανεπιστημίου Θεσσαλίας με τίτλο 
«Μεσογειακή Υδατοκαλλιέργεια». 

2 Επανίδρυση του Διατμηματικού Προγράμματος 
Μεταπτυχιακών Σπουδών με τίτλο «Άσκηση, Ερ- 
γοσπιρομετρία και Αποκατάσταση» Τμήματος 
Ιατρικής της Σχολής Επιστημών Υγείας του Πανε¬ 
πιστημίου Θεσσαλίας σε συνεργασία με το Τμήμα 
Επιστήμης Φυσικής Αγωγής και Αθλητισμού της 
Σχολής Επιστήμης Φυσικής Αγωγής και Αθλητι¬ 
σμού του Πανεπιστημίου Θεσσαλίας. 


ΑΠΟΦΑΣΕΙΣ 

Αριθμ. 13189/18/ΓΠ (1) 

Ίδρυση Προγράμματος Μεταπτυχιακών Σπου¬ 
δών του Τμήματος Γεωπονίας Ιχθυολογίας και 
Υδάτινου Περιβάλλοντος της Σχολής Γεωπονι¬ 
κών Επιστημών του Πανεπιστημίου Θεσσαλίας 
με τίτλο «Μεσογειακή Υδατοκαλλιέργεια». 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

Ί. Τις διατάξεις των άρθρων 30 έως και 37, 45 και 85 
του ν. 4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις». 

2. Την αριθμ. 216772/Ζ1 /8-12-2017 υπουργική από¬ 
φαση (ΦΕΚ4334/12-12-2017,τ.Β') μετίτλο«Τρόποςκα¬ 
τάρτισης του αναλυτικού προϋπολογισμού λειτουργίας 
και της έκθεσης βιωσιμότητας των Προγραμμάτων Με¬ 
ταπτυχιακών Σπουδών». 

3. Τις παραγράφους 7 και 8 του άρθρου 19 του 
ν. 4521/2018 «Ίδρυση Πανεπιστημίου Δυτικής Αττικής 
και άλλες διατάξεις» (ΦΕΚ Α'38). 


4. Τις διατάξεις του ν. 3374/2005 (ΦΕΚ 189, τ.Α'/ 
2.8.2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης 
πιστωτικών μονάδων. Παράρτημα διπλώματος», όπως 
τροποποιήθηκε και ισχύει. 

5. Το απόσπασμα πρακτικού της Συνέλευσης του Τρή¬ 
ματος Γεωπονίας Ιχθυολογίας και Υδάτινου Περιβάλλο¬ 
ντος του Πανεπιστημίου Θεσσαλίας στην αριθμ. 150/ 
30-03-2018 συνεδρίασή της. 

6. Το πρακτικό της 2ης/24-4-2018 συνεδρίασης της 
Επιτροπής Μεταπτυχιακών Σπουδών. 

7. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας στην αριθμ. 195/25-04-2018 
συνεδρίασή της. 

8. Το αριθμ. 99855/Ζ1/18-06-2018 έγγραφοτου Υπουρ¬ 
γού Παιδείας, Έρευνας και Θρησκευμάτων «Ίδρυση Προ¬ 
γραμμάτων Μεταπτυχιακών Σπουδών, σε εφαρμογή των 
διατάξεων του άρθρου 32 του ν. 4485/2017 (Α' 114). 

9. Το γεγονός ότι προκαλείται δαπάνη 2.000 € στον 
ΚΑΕ 4121 του Πανεπιστημίου Θεσσαλίας, αποφασίζουμε: 

Την ίδρυση και λειτουργία Προγράμματος Μεταπτυ¬ 
χιακών Σπουδών του Τμήματος Γεωπονίας Ιχθυολογίας 
και Υδάτινου Περιβάλλοντος της Σχολής Γεωπονικών 
Επιστημών του Πανεπιστημίου Θεσσαλίας με τίτλο «Με¬ 
σογειακή Υδατοκαλλιέργεια» από το ακαδημαϊκό έτος 
2018-2019 ως εξής: 

Άρθρο 1 

Γενικές Διατάξεις 

Το Τμήμα Γεωπονίας Ιχθυολογίας και Υδάτινου Περι¬ 
βάλλοντος του Πανεπιστημίου Θεσσαλίας θα λειτουργή¬ 
σει από το ακαδημαϊκό έτος 2018-2019 το Πρόγραμμα 
Μεταπτυχιακών Σπουδών με τίτλο «Μεσογειακή Υδατο¬ 
καλλιέργεια» σύμφωνα με τις διατάξεις της απόφασης 
αυτής και τις διατάξεις του ν. 4485/2017. 

Άρθρο 2 

Αντικείμενο-Σκοπός 

Αντικείμενο του παρόντος Μεταπτυχιακού Προγράμ¬ 
ματος Σπουδών είναι η παροχή εκπαίδευσης μεταπτυ¬ 
χιακού επιπέδου στην επιστήμη της υδατοκαλλιέργειας 
με έμφαση στη Μεσογειακή υδατοκαλλιέργεια. 

Βασικός σκοπός του προγράμματος είναι οι πτυχιούχοι 
του να αποκτήσουν ισχυρό επιστημονικό υπόβαθρο, 
κατάρτιση και τεχνογνωσία σε όλα τα στάδια της παρα- 

γωγικής διαδικασίας, από την εκτροφή έως τη μεταποί¬ 
ηση και το μάρκετινγκ, των ειδών που εκτρέφονται στη 
λεκάνη της Μεσογείου. 

Οι επιμέρους σκοποί του Μεταπτυχιακού Προγράμ¬ 
ματος Σπουδών είναι η: α) παροχή υψηλού επιπέδου 
μεταπτυχιακών σπουδών, β) παροχή γνώσεων στις σύγ¬ 
χρονες προσεγγίσεις της επιστήμης όσον αφορά στις 
υδατοκαλλιέργειες στη Μεσόγειο, γ) ανάπτυξη τεχνο¬ 
λογικών καινοτομιών, μεθοδολογιών, μεθόδων, καθώς 
και τεχνικών φιλικών προς το περιβάλλον, δ) δημιουρ¬ 
γία ικανών επιστημόνων με τις απαιτούμενες δεξιότητες 
για επιτυχή σταδιοδρομία στον ιδιωτικό, δημόσιο και 
ακαδημαϊκό τομέα, ε) προετοιμασία για μεταπτυχιακές 
σπουδές διδακτορικού επιπέδου. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ) στη «Μεσογειακή Υδατοκαλλιέργεια». 

Άρθρο 4 

Κατηγορίες Πτυχιούχων 

Στο Π.Μ.Σ. «Μεσογειακή Υδατοκαλλιέργεια» γίνονται 
δεκτοί απόφοιτοι των ΑΕΙ της ημεδαπής ή ομοταγών 
ιδρυμάτων της αλλοδαπής εφόσον πληρούν τις απα¬ 
ραίτητες προϋποθέσεις, σύμφωνα με το άρθρο 34, παρ. 
1, του ν. 4485/2017, με γνωστικά αντικείμενα συναφή 
προς το αντικείμενο του Π.Μ.Σ. Συγκεκριμένα, γίνονται 
δεκτοί πτυχιούχοι Τμημάτων/Σχολών Γεωτεχνικών και 
Πολυτεχνικών, Περιβαλλοντικών, Θετικών και Οικονο¬ 
μικών Επιστημών και άλλων σχετικών Τμημάτων των 
Πανεπιστημίων, καθώς και πτυχιούχοι Τμημάτων ΑΤΕΙ 
συναφούς γνωστικού αντικειμένου σύμφωνα με τις 
προϋποθέσεις της παραγράφου 12γ, του άρθρου 5, του 


ν. 2916/2001. Επίσης γίνονται δεκτοί απόφοιτοι ΑΕΙ και 
ΑΤΕΙ άλλων ειδικοτήτων υπό προϋποθέσεις συμπληρω¬ 
ματικών κριτηρίων και συνεκτίμηση αποδεδειγμένης 
επαγγελματικής και ερευνητικής εμπειρίας στον ευρύτε¬ 
ρο κλάδο των Υδατοκαλλιεργειών, ύστερα από απόφαση 
της Συνέλευσης του Τμήματος. 

Άρθρο 5 

Χρονική Διάρκεια 

Το Π.Μ.Σ. «Μεσογειακή Υδατοκαλλιέργεια» διαρθρώ¬ 
νεται σε ένα (1) έτος/δύο (2) ακαδημαϊκά εξάμηνα στην 
περίπτωση της πλήρους φοίτησης και σε δύο (2) έτη/ 
τέσσερα (4) ακαδημαϊκά εξάμηνα στην περίπτωση με¬ 
ρικής φοίτησης, σύμφωνα με το άρθρο 33, παρ. 2, του 
ν. 4485/2017. Το χρονικό αυτό διάστημα αποτελεί την 
ελάχιστη διάρκεια φοίτησης. Το Π.Μ.Σ. περιλαμβάνει 
πέντε (5) μαθήματα και εκπόνηση διπλωματικής εργα¬ 
σίας. Το σύνολο των πιστωτικών μονάδων (ΕΘΤ5) που 
απαιτούνται για την απόκτηση του Διπλώματος Μετα¬ 
πτυχιακών Σπουδών (ΔΜΣ) είναι εξήντα (60) ΕΘΤ5. 

Άρθρο 6 

Πρόγραμμα Σπουδών-Γλώσσα Διδασκαλίας 

Η επιτυχής ολοκλήρωση του Π.Μ.Σ. «Μεσογειακή Υδα¬ 
τοκαλλιέργεια» περιλαμβάνει την παρακολούθηση και 
εξέταση πέντε (5) μαθημάτων (συμπεριλαμβανομένων 
γραπτών εξετάσεων, αξιολόγηση ατομικών μελετών 
κ.λπ.) και την επιτυχή ολοκλήρωση και υποστήριξη της 
Μεταπτυχιακής Διπλωματικής Εργασίας. Θα πραγματο¬ 
ποιηθεί διδασκαλία εξ' αποστάσεως σε ποσοστό 35% 
του συνόλου των μαθημάτων, η οποία θα υποστηριχτεί 
από τις υπάρχουσες υποδομές του Τμήματος. 

Η δομή του προγράμματος είναι η ακόλουθη: 

Α) Πρόγραμμα πλήρους φοίτησης: 


ΕΞΑΜΗΝΟ Ιο 

ΜΑΘΗΜΑΤΑ 

ΕΚΠΑΙΔΕΥΤΙΚΕΣ ΔΡΑΣΤΗΡΙΟΤΗΤΕΣ 

ΕΘΤ5 

1. ΕΚΤΡΟΦΗ ΙΧΘΥΩΝ ΚΑΙ ΤΥΠΟΙ ΠΑΡΑΓΩΓΗΣ 

Θεωρία, εργαστηριακές ασκήσεις, μελέτες 
περίπτωσης, ατομικές μελέτες 

6 

2. ΔΙΑΤΡΟΦΗ ΙΧΘΥΩΝ ΚΑΙ ΙΧΘΥΟΤΡΟΦΕΣ 

Θεωρία, εργαστηριακές ασκήσεις, μελέτες 
περίπτωσης, ατομικές μελέτες 

6 

3. ΕΥΖΩΙΑ ΚΑΙ ΔΙΑΧΕΙΡΙΣΗ ΥΓΕΙΑΣ ΙΧΘΥΩΝ 

Θεωρία, εργαστηριακές ασκήσεις, μελέτες 
περίπτωσης, ατομικές μελέτες 

6 

4.ΤΕΧΝΟΛΟΓΙΕΣ ΜΕΤΑΠΟΙΗΣΗΣ, ΠΟΙΟΤΗΤΑ 

ΚΑΙ ΑΣΦΑΛΕΙΑ ΙΧΘΥΩΝ 

Θεωρία, εργαστηριακές ασκήσεις, μελέτες 
περίπτωσης, ατομικές μελέτες 

6 

5. ΜΑΡΚΕΤΙΝΓΚ ΠΡΟΪΟΝΤΩΝ 

ΥΔΑΤΟΚΑΛΛΙΕΡΓΕΙΑΣ 

Θεωρία, εργαστηριακές ασκήσεις, μελέτες 
περίπτωσης, ατομικές μελέτες 

6 


ΣΥΝΟΛΟ Ε(ΙΤ5 ΕΞΑΜΗΝΟΥ 

30 

ΕΞΑΜΗΝΟ 2ο 

ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ 
ΕΡΓΑΣΙΑΣ 

Εφαρμοσμένη έρευνα που αποσκοπεί στην 
παραγωγή νέας επιστημονική γνώσης 

30 


ΣΥΝΟΛΟ Ε(ΙΤ5 ΕΞΑΜΗΝΟΥ 

30 


ΣΥΝΟΛΟ ΕΘΤ5 Μ.Π.Σ. 

60 


Η γλώσσα διδασκαλίας του Π.Μ.Σ. «Μεσογειακή Υδατοκαλλιέργεια» είναι η Ελληνική ή Αγγλική. Η γλώσσα εκπό¬ 
νησης διπλωματικής εργασίας είναι η Ελληνική ή Αγγλική. 

Άρθρο 7 

Αριθμός μεταπτυχιακών φοιτητών 

Ο αριθμός των εισακτέων του Π.Μ.Σ. «Μεσογειακή 
Υδατοκαλλιέργεια» είναι κατά ανώτατο όριο τριάντα 
(30) μεταπτυχιακοί φοιτητές κατ'έτος. 

Άρθρο 8 

Προσωπικό 

Η διδασκαλία των μαθημάτων και οι εργαστηριακές 
ασκήσεις του Π.Μ.Σ. «Μεσογειακή Υδατοκαλλιέργεια» 
θα πραγματοποιείται από μέλη Δ.Ε.Π. του Τμήματος Γε¬ 
ωπονίας Ιχθυολογίας και Υδάτινου Περιβάλλοντος του 
Πανεπιστημίου Θεσσαλίας καθώς και άλλες κατηγορίες 
διδασκόντων σύμφωνα με το (άρθρο 36, ν. 4485/2017). 

Άρθρο 9 

Υλικοτεχνική υποδομή 

Για την απρόσκοπτη λειτουργία του Π.Μ.Σ. «Μεσογεια¬ 
κή Υδατοκαλλιέργεια» θα χρησιμοποιηθεί η υπάρχουσα 
υλικοτεχνική υποδομή του Τμήματος Γεωπονίας Ιχθυο¬ 


λογίας και Υδάτινου Περιβάλλοντος του Πανεπιστημίου 
Θεσσαλίας. 

Άρθρο 10 

Διάρκεια Αειτουργίας 

Το Π.Μ.Σ. «Μεσογειακή Υδατοκαλλιέργεια» θα λει¬ 
τουργήσει μέχρι και το ακαδημαϊκό έτος 2022 - 2023, 
(για πέντε έτη από την έναρξη λειτουργίας του) με την 
επιφύλαξη των διατάξεων της παρ. 8 του άρθρου 32 του 
ν. 4485/2017 (ΦΕΚ 114/τ.Α'). 

Άρθρο 11 

Κόστος Αειτουργίας 

Σύμφωνα με το άρθρο 37 του ν. 4485/2017 το ετήσιο 
κόστος του Π.Μ.Σ. «Μεσογειακή Υδατοκαλλιέργεια», που 
αφορά στις λειτουργικές δαπάνες ανέρχεται στο ποσό 
των 48.000,00 € και αναλύεται σε κατηγορίες δαπανών 
ως εξής: 

Πίνακας 1. Ενδεικτικός Πίνακας ετήσιων Δαπανών του 
Π.Μ.Σ. «Μεσογειακή Υδατοκαλλιέργεια». 


ΕΞΟΔΑ 

ΚΑΤΗΓΟΡΙΑΔΑΠΑΝΗΣ 

ΠΟΣΟ (€) 

ΛΕΙΤΟΥΡΓΙΚΑ ΕΞΟΔΑ ΠΡΟΓΡΑΜΜΑΤΟΣ 

70% 

1. Δαπάνες εξοπλισμού και δαπάνες λογισμικού 

4.000,00 

2. Δαπάνες χορήγησης υποτροφιών σε μεταπτυχιακούς φοιτητές 

1.500,00 

3. Δαπάνες αναλωσίμων 

19.100,00 

4. Δαπάνες μετακινήσεων διδασκόντων του Π.Μ.Σ. 

1.000,00 

5. Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς 

1.000,00 

6. Αμοιβές διδασκαλίας τακτικού προσωπικού των ΑΕΙ και ερευνητικών κέντρων και ινστιτούτων 
που συμμετέχουν στην οργάνωση του ΠΜΣ 

0,00 

7. Αμοιβές έκτακτου διδακτικού προσωπικού των ΑΕΙ που συμμετέχουν στην οργάνωση του ΠΜΣ 

0,00 

8. Αμοιβές διδασκαλίας προσωπικού της παρ. 5 του άρθρου 36 του ν. 4485/2017 

0,00 

9. Αμοιβές διοικητικής και τεχνικής υποστήριξης 

3.000,00 

10. Λοιπές δαπάνες, όπως ιδίως έξοδα δημοσιότητας-προβολής, αγοράς εκπαιδευτικού υλικού, 
οργάνωσης συνεδρίου, δαπάνες εργασιών πεδίου. 

4.000,00 

ΛΕΙΤΟΥΡΓΙΚΑ ΕΞΟΔΑ ΙΔΡΥΜΑΤΟΣ 

30% 

11. Λειτουργικά Έξοδα Ιδρύματος (Εκτός Δωρεών, Κληροδοτήματος ή Χορηγίας για συγκεκριμένο 
σκοπό, καθώς και για κρατικές επιχορηγήσεις) 

14.400,00 

ΣΥΝΟΛΙΚΟ ΠΟΣΟ ΕΞΟΔΩΝ 

48.000,00 € 


Η χρηματοδότηση του Π.Μ.Σ. «Μεσογειακή Υδατοκαλλιέργεια» προέρχονται από τις παρακάτω πηγές: 

Στον Πίνακα 2 αναφέρονται τα ετήσια έσοδα λειτουργίας του Π.Μ.Σ. που αντιστοιχούν σε εγγραφή 30 φοιτητών/ 


τριών, έκτων οποίων το 30% δεν πληρώνει τέλη φοίτησης. Συνεπώς τα τέλη φοίτησης αντιστοιχούν σε 21 φοιτητές, 
δηλαδή συνολικά υπολογίζονται σε 42.000€* (21 φοιτητές X 2.000€ τέλη φοίτησης ανά φοιτητή). 

Πίνακας 2. Ενδεικτικός Πίνακας ετήσιων Εσόδων του Π.Μ.Σ. «Μεσογειακή Υδατοκαλλιέργεια». 


ΕΣΟΔΑ 

ΠΟΣΟ (€) 

1. Προϋπολογισμός ΑΕΙ και Συνεργαζόμενων Φορέων 

2.000,00 

2. Προϋπολογισμός ΥΠΠΕΘ 

0,00 

3. Δωρεές, παροχές, κληροδοτήματα και κάθε είδους χορηγίες 
φορέων του δημόσιου τομέα ή του ιδιωτικού τομέα 1 

0,00 

4. Πόροι Ερευνητικών Προγραμμάτων 

2.500,00 

5. Πόροι Προγραμμάτων Ευρωπαϊκής Ένωσης ή Άλλων Διεθνών Οργανισμών 

0,00 

6. Ειδικός Λογαριασμός Κονδυλίων Έρευνας (ΕΛΚΕ) 

1.500,00 

7. Κάθε Άλλη Νόμιμη Αιτία 

0,00 

8.Τέλη Φοίτησης (Αιτιολογημένες Περιπτώσεις) * 1 2 3 4 5 6 

42.000,00* 

ΣΥΝΟΛΙΚΟ ΠΟΣΟ ΕΣΟΔΩΝ 

48.000,00 € 


1 Παροχές σε βιολογικό υλικό και αναλώσιμα έρευνας δύνανται να προέλθουν από δωρεές φορέων της βιομη¬ 
χανίας των υδατοκαλλιεργειών. 

2 Λόγω του αντικειμένου των σπουδών του Π.Μ.Σ., που βασίζεται σε εφαρμοσμένη έρευνα των φοιτητών/τριών 
σε εργαστηριακούς χώρους και στο πεδίο, για τη διεξαγωγή αυτής είναι απολύτως αναγκαία η προμήθεια εργαστη¬ 
ριακών υλικών και αναλωσίμων, καθώς και η προμήθεια και συντήρηση εργαστηριακού εξοπλισμού, οι δαπάνες 
των οποίων θα πρέπει υποχρεωτικά να καλυφθούν μέσω τελών φοίτησης. 

Η απόφαση αυτή να δημοσιευθεί στην Εφημερίδα της Κυβερνήσεως. 


Βόλος, 26 Ιουνίου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. 13197/18/ΓΠ (2) 

Επανίδρυση του Διατμηματικού Προγράμματος 
Μεταπτυχιακών Σπουδών με τίτλο «Άσκηση, Ερ- 
γοσπιρομετρία και Αποκατάσταση»Τμήματος Ια¬ 
τρικής της Σχολής Επιστημών Υγείας του Πανεπι¬ 
στημίου Θεσσαλίας σε συνεργασία με το Τμήμα 
Επιστήμης Φυσικής Αγωγής και Αθλητισμού της 
Σχολής Επιστήμης Φυσικής Αγωγής και Αθλητι¬ 
σμού του Πανεπιστημίου Θεσσαλίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 30 έως και 37,43, 45 και 
85 του ν. 4485/2017 (ΦΕΚ114, τ.Α74-8-2017) «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

2. Την υπ’ αριθμ. 216772/Ζ1 /8-12-201 7 υπουργική 
απόφαση (ΦΕΚ 4334/12-12-2017, τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

3. Τις παραγράφους 7 και 8 του άρθρου 19 του 
ν. 4521/2018 «Ίδρυση Πανεπιστημίου Δυτικής Αττικής 
και άλλες διατάξεις» (ΦΕΚ Α'38). 

4. Τ ις διατάξειςτου ν. 3374/2005 (ΦΕΚ 189, τ.Α72.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως τροποποιήθηκε 
και ισχύει. 

5. Την αριθμ. 62064/Β7/23-4-2014 (ΦΕΚ 1135/5-5-2014) 
υπουργική απόφαση «Έγκριση Διατμηματικού Προγράμ¬ 
ματος μεταπτυχιακών Σπουδών μεταξύ του Τμήματος 
Ιατρικής και του Τμήματος Επιστήμης Φυσικής Αγωγής 
και Αθλητισμού του Πανεπιστημίου Θεσσαλίας με τίτλο 
«Άσκηση Εργοσπιρομετρία και Αποκατάσταση». 

6. Το Ειδικό Πρωτόκολλο Συνεργασίας μεταξύ των 
Τμημάτων. 


7. Το απόσπασμα πρακτικού της Συνέλευσης του 
Τμήματος Ιατρικής του Πανεπιστημίου Θεσσαλίας στην 
αριθμ. 10η/21 -3-2018 συνεδρίασή της. 

8. Το απόσπασμα πρακτικού της Γενικής Συνέλευσης 
της Σχολής Επιστήμης Φυσικής Αγωγής και Αθλητισμού 
στην 53η/14-3-2018 συνεδρίασή της. 

9. Το πρακτικό της 2ης συνεδρίασης της Επιτροπής Με¬ 
ταπτυχιακών Σπουδών του Πανεπιστημίου Θεσσαλίας. 

10. Το απόσπασμα πρακτικού της Συγκλήτου του Πα¬ 
νεπιστημίου Θεσσαλίας στην αριθμ. 195/25-04-2018 
συνεδρίασή της. 

11. Το με αριθμ. 99855/Ζ1/18-6-2018 έγγραφο του 
Υπουργού Παιδείας, Έρευνας και Θρησκευμάτων «Ιδρυ¬ 
ση Προγραμμάτων Μεταπτυχιακών Σπουδών, σε εφαρ¬ 
μογή των διατάξεων του άρθρου 32 του ν. 4485/2017 
(Α' 114). 

12. Το γεγονός ότι προκαλείται δαπάνη 2.000 € στον 
ΚΑΕ 4121 του Πανεπιστημίου Θεσσαλίας, αποφασίζουμε: 

Την επανίδρυση του Διατμηματικού Προγράμματος 
Μεταπτυχιακών Σπουδών με τίτλο «Άσκηση, Εργοσπι- 
ρομετρία και Αποκατάσταση» Τμήματος Ιατρικής της 
Σχολής Επιστημών Υγείας του Πανεπιστημίου Θεσσαλίας 
σε συνεργασία μετοΤμήμα Επιστήμης Φυσικής Αγωγής 
και Αθλητισμού της Σχολής Επιστήμης Φυσικής Αγωγής 
και Αθλητισμού του Πανεπιστημίου Θεσσαλίας, ως εξής: 

Άρθρο 1 

Γενικές Διατάξεις 

Το Τμήμα Ιατρικής του Πανεπιστημίου Θεσσαλίας 
σε συνεργασία με το Τμήμα Επιστήμης Φυσικής Αγω¬ 
γής και Αθλητισμού του Πανεπιστημίου Θεσσαλίας, θα 
λειτουργήσει από το ακαδημαϊκό έτος 2018-2019 το 
Διατμηματικό Πρόγραμμα Μεταπτυχιακών Σπουδών με 
τίτλο «Άσκηση, Εργοσπιρομετρία και Αποκατάσταση» 
σύμφωνα με τις διατάξεις της απόφασης αυτής και τις 
διατάξεις του ν. 4485/2017. 

Άρθρο 2 

Αντικείμενο-Σκοπός 

Το Διατμηματικό Πρόγραμμα Μεταπτυχιακών Σπου¬ 
δών τουΤμήματος Ιατρικής και τουΤμήματος Επιστήμης 
Φυσικής Αγωγής και Αθλητισμού του Πανεπιστημίου 
Θεσσαλίας στοχεύει στην ειδίκευση πτυχιούχων επιστη¬ 
μόνων στην εφαρμογή γνώσεων της άσκησης στον το¬ 
μέα της προληπτικής ιατρικής, στη προαγωγή της υγείας 
μέσω καθιερωμένων μεθόδων σωματικής δραστηριότη¬ 
τας, στην κατανόηση μεθόδων αποκατάστασης και στην 
εφαρμογή της άσκησης ως μέσο αποκατάστασης, στην 
εφαρμογή δεξιοτήτων στους τομείς της καρδιαγγειακής, 
αναπνευστικής, μυοσκελετικής, νευρολογικής και μετα- 
βολικής αποκατάστασης, στην εφαρμογή της κατάλλη¬ 
λης ψυχολογίας στους ασκούμενους πληθυσμούς είτε 
αυτοί είναι ασθενείς, είτε υγιείς, συμπεριλαμβανομένων 
των παιδιών και των ηλικιωμένων, ώστε να αποκτήσουν 
γνώσεις και δεξιότητες για την κλινική πρακτική των αντι¬ 
κειμένων που σπούδασαν. Πτυχιούχοι Πανεπιστημίου 
καιΤΕΙ από ένα ευρύ επιστημονικό πεδίο έχουν τη δυνα¬ 
τότητα να ειδικευτούν στην Άσκηση, Εργοσπιρομετρία 
και Αποκατάσταση, ένα τομέα που παρουσιάζει ιδιαίτερο 
ενδιαφέρον. 

Άρθρο 3 

Μεταπτυχιακός Τίτλος 

ΤοΔ.Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ) στην Άσκηση, Εργοσπιρομετρία και Απο¬ 
κατάσταση. 

Άρθρο 4 

Κατηγορίες Πτυχιούχων 

Στο Δ.Π.Μ.Σ. «Άσκηση, Εργοσπιρομετρία και Αποκα¬ 
τάσταση» γίνονται δεκτοί απόφοιτοιΤμημάτων Ιατρικής, 
Επιστήμης Φυσικής Αγωγής και Αθλητισμού, Πολυτεχνι¬ 


κών Σχολών, Νοσηλευτικής, Φυσικοθεραπείας και συ¬ 
ναφών ειδικοτήτων των Πανεπιστημίων της ημεδαπής 
ή αντιστοίχων τμημάτων ομοταγών αναγνωρισμένων 
ιδρυμάτων της αλλοδαπής, καθώς και πτυχιούχοι ΤΕΙ 
συναφούς γνωστικού αντικειμένου. Οι κάτοχοι τίτλου 
ΑΕΙ της αλλοδαπής οφείλουν να προσκομίσουν την 
αναγνώριση του τίτλου τους από το ΔΟΑΤΑΠ. Επίσης 
γίνονται δεκτοί απόφοιτοι ΑΕΙ και ΤΕΙ άλλων ειδικοτή¬ 
των υπό προϋποθέσεις συμπληρωματικών κριτηρίων 
και συνεκτίμηση αποδεδειγμένης επαγγελματικής και 
ερευνητικής εμπειρίας, ύστερα από απόφαση της ΕΔΕ. 

Άρθρο 5 

Χρονική Διάρκεια 

Το Δ.Π.Μ.Σ. «Άσκηση, Εργοσπιρομετρία και Αποκα¬ 
τάσταση» διαρθρώνεται σε 2 έτη/4 ακαδημαϊκά εξάμη¬ 
να, τα οποία περιλαμβάνουν 12 μαθήματα, εργαστήρια 
και εκπόνηση μεταπτυχιακής διπλωματικής εργασίας. 
Η ελάχιστη χρονική διάρκεια για την ολοκλήρωση του 
προγράμματος είναι 2 έτη. Το σύνολο των πιστωτικών 
μονάδων (ΕΘΤ5) που απαιτούνται για την απόκτηση 
του Διπλώματος Μεταπτυχιακών Σπουδών (ΔΜΣ) είναι 
120Ε(ΙΤ5, οι οποίες προκύπτουν από την παρακολούθη¬ 
ση και την επιτυχή εξέταση των μαθημάτων (90 πιστωτι¬ 
κές μονάδες) και την εκπόνηση διπλωματικής εργασίας 
(30 πιστωτικές μονάδες). 

Άρθρο 6 

Πρόγραμμα Σπουδών-Γλώσσα Διδασκαλίας 

Η επιτυχής ολοκλήρωση του προγράμματος περιλαμ¬ 
βάνει την παρακολούθηση και εξέταση σε 12 μαθήματα, 
εργαστήρια και εκπόνηση Μεταπτυχιακής Διπλωματικής 
Εργασίας. 

Η διάρθρωση του προγράμματος είναι η ακόλουθη: 


(Πίνακας μαθημάτων) 


ΚΩΔ 

Μαθήματα 

ΕΘΤ5 


Α' Εξάμηνο 


ΜΑ01 

Μεθοδολογία έρευνας και στατιστική 

8 

ΜΑ02 

Φυσιολογία της άσκησης 

8 

ΜΓ04 

Βιβλιογραφική ανασκόπηση 

7 

ΜΑ04 

Ψυχολογία της άσκησης 

7 

Β' Εξάμηνο 

ΜΒ01 

Εργοσπιρομετρία 

8 

ΜΒ02 

Άσκηση σε ειδικές ομάδες πληθυσμού 

8 

ΜΒ03 

Αναπνευστική φυσικοθεραπεία 

7 

ΜΒ04 

Πρόληψη και δημόσια υγεία 

7 

Γ' Εξάμηνο 

ΜΓ01 

Καρδιο-αναπνευστική Αποκατάσταση 

8 

ΜΓ02 

Μυοσκελετικό και Αποκατάσταση 

8 

ΜΓ03 

Διαεπαγγελματική συνεργασία στη φροντίδα υγείας 

7 

ΜΑ03 

Διατροφή και μεταβολισμός 

7 

Δ' Εξάμηνο 


ΜΕ 

Εργαστήρια 

10 

ΜΔΕ 

Συγγραφή Μεταπτυχιακής Διπλωματικής Εργασίας 

20 

1 ο Εξάμηνο: 

4 (τέσσερα) Μαθήματα 


30 ΕΘΤ5 

2ο Εξάμηνο: 

4 (τέσσερα) Μαθήματα 


30ΕΘΤ5 

3ο Εξάμηνο: 

4 (τέσσερα) Μαθήματα 


30ΕΘΤ5 

4ο Εξάμηνο: 

Εργαστήρια 

Μεταπτυχιακή Διπλωματική Εργασία 


30ΕΘΤ5 



ΣΥΝΟΛΟ: 

120 Ε(ΙΤ5 


Η γλώσσα διδασκαλίας του Δ.Π.Μ.Σ είναι η ελληνική ή 
αγγλική. Η γλώσσα εκπόνησης διπλωματικής εργασίας 
είναι η ελληνική ή η αγγλική. 

Μέρος των μαθημάτων των οποίων το ποσοστό δεν 
υπερβαίνει το 25% θα διδάσκεται με μεθόδους εξ' απο- 
στάσεως διδασκαλίας. Με τον τρόπο αυτό θα επιτυγχάνε¬ 
ται η μείωση των εξόδων μετακίνησης των διδασκόντων 
και φοιτητών. Συγχρόνως προάγεται και εξοικείωση των 
φοιτητών όλων των συμμετεχόντων με τις νέες τεχνο¬ 
λογίες. 

Άρθρο 7 

Αριθμός μεταπτυχιακών φοιτητών 

Ο αριθμός εισακτέων στο ΔΠΜΣ «Άσκηση, Εργοσπιρο- 
μετρία και Αποκατάσταση» ορίζεται για κάθε χρόνο σε 
τριάντα (30) Μεταπτυχιακούς Φοιτητές (ΜΦ). 

Δίνεται η δυνατότητα απαλλαγής από τα τέλη φοί¬ 
τησης σε όσους Μεταπτυχιακούς Φοιτητές το δικαιού¬ 
νται σύμφωνα με τα όσα ορίζονται στο άρθρο 35, του 
ν. 4485/2017. 

Άρθρο 8 

Προσωπικό 

Διδάσκοντες του ΔΠΜΣ είναι μέλη Δ.Ε.Π. και Ε.Ε.Π., 
Ε.ΔΙ.Π. και Ε.Τ.Ε.Π., ή διδάσκοντες σύμφωνα με το 
π.δ. 407/1980 (ΑΊ12) ή το άρθρο 19 του ν. 1404/1983 
(Α' 173) ή την παρ. 7 του άρθρου 29 του ν. 4009/2011, ή 
αφυπηρετήσαντα μέλη Δ.Ε.Π. των συνεργαζόμενωνΤμη¬ 
μάτων και σύμφωνα με το άρθρο 36 του ν. 4485/2018. 
Άνω του 80% των διδασκόντων είναι μέλη των συνεργα- 
ζό μενών Τμημάτων του Πανεπιστημίου Θεσσαλίας. Όλοι 
οι διδάσκοντες, υπεύθυνοι και επιβλέποντες καθηγητές 
του ΔΠΜΣ προσφέρουν διδασκαλία χωρίς αμοιβή. 

Άρθρο 9 

Υλικοτεχνική υποδομή 

Για τη λειτουργία του προγράμματος θα χρησιμοποι¬ 
ηθεί η υπάρχουσα υλικοτεχνική υποδομήτουΤμήματος 
Ιατρικής και του Τμήματος Φυσικής Αγωγής και Αθλητι¬ 
σμού του Πανεπιστημίου Θεσσαλίας. 

Άρθρο 10 

Διάρκεια Λειτουργίας 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2022-2023 με την επιφύλαξη των διατάξεων της 
παρ. 8 του άρθρου 32 του ν. 4485/2017 (ΦΕΚ 114/τ.Α'). 


Άρθρο 11 

Κόστος Λειτουργίας 

Σύμφωνα με το άρθρο 37 του ν. 4485/2017 το κόστος 
του ΠΜΣ, που αφορά στις διετείς λειτουργικές δαπάνες 
ανέρχεται στο ποσό των 105.300 χιλιάδων ευρώ και ανα¬ 
λύεται σε κατηγορίες εσόδων-εξόδων ως εξής: 


ΕΣΟΔΑ (δύο ακαδημαϊκά έτη) 

(ποσό) 

1. Προϋπολογισμός ΑΕΙ και 

Συνεργαζόμενων Φορέων 

2.000 

2. Προϋπολογισμός ΥΠΠΕΘ 


3. Δωρεές, Παροχές, Κληροδοτήματα, 
Χορηγίες, Φορέων ΔημοσίουΤομέα 

10.000 

4. Πόροι Ερευνητικών Προγραμμάτων 

2.000 

5. Πόροι Προγραμμάτων Ευρωπαϊκής 
Ένωσης ή Άλλων Διεθνών Οργανισμών 


6. Ειδικός Λογαριασμός Κονδυλίων 

Έρευνας (ΕΛΚΕ) 

1.500 

7. Συνέδρια, Ημερίδες 

10.000 

8. Τέλη Φοίτησης (21X3800) 
σύνολο φοιτητών 30, εκ των οποίων οι 

9 (30%) απαλλάσσονται από τα τέλη 
φοίτησης, και οι 21 φοιτητές για τα δύο έτη 
φοίτησης καταβάλλουν: 21 Χ3800= 79.800 

79.800 

ΕΞΟΔΑ 

Κατηγορία δαπάνης 

Ποσό εξόδων 

Λειτουργικά έξοδα προγράμματος 

70% 

Δαπάνες εξοπλισμού και δαπάνες 
λογισμικού 

7.000 

Δαπάνες χορήγησης υποτροφιών σε 
μεταπτυχιακούς φοιτητές 


Δαπάνες αναλωσίμων 

6.000 

Δαπάνες μετακινήσεων 
διδασκόντων του Π.Μ.Σ. 

15.000 

Δαπάνες μετακινήσεων φοιτητών 
του Π.Μ.Σ., για εκπαιδευτικούς 
σκοπούς 

0 

Αμοιβές διδασκαλίας τακτικού 
προσωπικού/ερευνητικών κέντρων 
και ινστιτούτων 

0 

Αμοιβές έκτακτου προσωπικού 

5.000 

Αμοιβές διδασκαλίας προσωπικού 
ΕΕΠ, ΕΔΙΠ, ΕΤΕΠ, αφυπηρετήσαντα 
μέλη ΔΕΠ 

0 

Αμοιβές διοικητικής και τεχνικής 
υποστήριξης 

20.000 

Λοιπές δαπάνες (Δημοσιότητα- 
προβολή, εκπαιδευτικό υλικό, 
συνέδρια κ.λπ.) 

13.930 


81000 

ΛΕΙΤΟΥΡΓΙΚΑ ΕΞΟΔΑ ΙΔΡΥΜΑΤΟΣ 

30% 


Λειτουργικά Έξοδα Ιδρύματος 
(Εκτός Δωρεών, Κληροδοτήματος 
ή Χορηγίας για συγκεκριμένο 
σκοπό, καθώς και για κρατικές 
επιχορηγήσεις) 

24.300 

ΣΥΝΟΛΙΚΟ ΠΟΣΟ ΕΞΟΔΩΝ 

€105.300 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Βόλος, 26 Ιουνίου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2832/16.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35ΐβΓ.βΙ@θτ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Π ρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Η6ΐράθ$Ι(.6ΐ@6ΐ.9ΐ' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.βΙ@βΐ.9>' 

Πληροφορίες για γενικό πρωτόκολλο 
και αλληλογραφία: 9Γ3ηπτΐ3ΐβΪ3@6ΐ.9 ι ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























